Likumprojekta “Par likuma “Par Rīgas Pedagoģijas izglītības un vadības akadēmijas Satversmi” atzīšanu par spēku zaudējušu” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Par likuma “Par Rīgas Pedagoģijas un izglītības vadības akadēmijas Satversmi” atzīšanu par spēku zaudējušu” (turpmāk – likumprojekts) izstrādāts pamatojoties uz to, ka Augstskolu likuma 10.panta trešās daļas pirmais teikums nosaka, ka valsts dibināto augstskolu satversmes un grozījumus tajās ar likumu apstiprina Saeima. No kā secināms, ka Saeima ir tiesīga pieņemt likumu par valsts dibinātas augstskolas Satversmes atzīšanu par spēku zaudējušu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas Pedagoģijas un izglītības vadības akadēmijas Satversme pieņemta ar 2009.gada 4.jūnija likumu “Par Rīgas Pedagoģijas un izglītības vadības akadēmijas Satversmi” (turpmāk – likums).Ministru kabinets ar 2017.gada 3.aprīļa rīkojumu Nr.164 “Par Rīgas Pedagoģijas un izglītības vadības akadēmijas likvidāciju” (turpmāk – rīkojums) ir pieņēmis lēmumu saskaņā ar Augstskolu likuma 11.panta otro daļu ar 2017.gada 1.oktobri likvidēt Rīgas Pedagoģijas un izglītības vadības akadēmiju, pievienojot to Latvijas Universitātei.Ņemot vērā to, ka likums paredz Rīgas Pedagoģijas un izglītības vadības akadēmijas darbības kārtību, taču saskaņā ar rīkojumu Ministru kabinets ir pieņēmis lēmumu ar 2017.gada 1.oktobri likvidēt Rīgas Pedagoģijas un izglītības vadības akadēmiju, nepieciešams atzīt par spēku zaudējušu likumu, jo ar 2017.gada 1.oktobri nebūs institūcijas, kuras darbību regulē likums. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Augstskolu likuma 14.panta pirmās daļas 1.punkts nosaka, ka satversmes sapulce pieņem un groza augstskolas satversmi, un Augstskolu likuma 10.panta trešās daļas pirmais teikums nosaka, ka valsts dibināto augstskolu satversmes un grozījumus tajās pieņem attiecīgās augstskolas satversmes sapulce un pēc izglītības un zinātnes ministra ieteikuma ar likumu apstiprina Saeima. Ņemot vērā minēto, Latvijas Universitātes Satversmes sapulcei ir jāizvērtē nepieciešamība grozīt Latvijas Universitātes Satversmi un jāpieņem attiecīgi grozījumi, ja tas ir nepieciešams. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Likumprojekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

22.06.2017.

434

L.Upīte, 67047816

Linda.Upite@izm.gov.lv